

**Szemüveg Jótállási jegy**

**Termék megnevezése:**

**Termék sorszáma:**

**Vásárlás időpontja:**

**Vásárló neve:**

**Vásárlási azonosító:**

A termék fogyasztó részére való átadásának időpontja a kézbesítési elismervény aláírása, illetve a személyes átvétel napja.

Melléklet: 1 db "ÉKSZERSHOP ÉKSZER KISOKOS"

A fogyasztó jótállási igényét az alábbi módokon érvényesítheti:

1. A **1102 Budapest Kőrősi Csoma Sándor út 40**. címen **személyesen**, a jótállási jegy és a szemüveg bemutatásával.
2. **Postán,** a jótállási jegy és az szemüveg **Optikacenter.hu**, **1102 Budapest Kőrősi Csoma Sándor út 40** címre feladásával.

Használati utasítás szemüveghez és napszemüveghez

Tisztelt szemüveg tulajdonos!

Tájékoztatjuk, hogy az Ön által vásárolt szemüveg / napszemüveg megfelel a Magyarországon hatályos MSZ EN ISO 1836, MSZ EN ISO 21987, MSZ EN ISO 14889 és MSZ EN ISO 12870 szabványok előírásainak, ami az európai 89/686/CEE szabvány irányelveit követi.

Kérjük, olvassa el a következő tudnivalókat szemüvege problémamentes használata érdekében!

A szemüveg egy finom optikai eszköz, melynek használata során kerülni kell minden olyan durva behatást, mint a ráülés, rálépés, deformálódás, leejtés stb. Szemüvegét mindig két kézzel tegye fel és vegye le, mivel a fél kézzel történő kezelés minden esetben a szemüvegkeret eldeformálódásához akár töréséhez is vezethet.

Célszerű szemüvegét rendszeresen ellenőrizni, vagy ellenőriztetni optikusával, hogy nincs-e valamelyik része meglazulva, eldeformálódva.

Szemüvegtartó zsinór használata esetén fokozott figyelemmel járjon el, mert a zsinóron lengő szemüveg, beakadhat, elgörbülhet, sérülhet! A hajráfként használt szemüveg kitágul, deformálódik!

Amennyiben szemüvege eldeformálódott, vagy eltört, ne próbálja házilagosan javítani, mert a szakszerűtlen beavatkozás nagyobb kárt is okozhat.

A szemüveg kerete és lencséje érzékeny a kémiai hatásokra, mint a savas, vagy lúgos tisztítószerek, oldószerek, stb. Szemüvegének tisztítását mikro szálas törlőkendővel ajánlott végezni. Üzletünkben minden új lencséhez adunk megfelelő törlőkendőt, melyet igény szerint a vásárlás után is szívesen adunk. A szemüveglencséket csak vízzel, vagy egyéb PH-semleges szerrel szabad tisztítani. Javasoljuk, hogy a tisztításhoz csak szaküzletben vásárolt, arra alkalmas anyagot használjon!

Lencséit a magas hőmérséklet is károsíthatja. Magas hőhatást eredményez a szauna, radiátor, tűző napon álló autó belső tere, főzéskor felcsapódó gőzök, stb. A szemüveglencsék maximális hő tűrő képessége 80°C.

Ha szemüvege nagyon szennyezett, akkor ajánlatos törlés előtt optikai lencsetisztító folyadékkal, vagy vízzel lemosni, mert a kemény porszemcsék, szennyeződések még a törlőkendőbe is beágyazódva is karcokat okozhatnak.

Szemüvegét ajánlott évente egyszer szakműhelyben átnézetni, és ultrahanggal kitisztíttatni, mert a résekbe kerülő savas lerakódások korrodálhatják a szemüvegkeret és a rétegzett lencse anyagát. Az így elhasználódott szemüvegkeretek gyakran okoznak irritációt, allergiás tüneteket a bőrön.

Használaton kívüli szemüvegét mindig kemény tokban tárolja. A tok bélésének, tisztaságának ellenőrzése is fontos, mivel a kopott bélés, vagy a szennyezett belső is karcolhatja a lencséket. A tokban ne tároljon a szemüvegén és a törlőkendőn kívül egyéb tárgyat.

Ne használja üveglencsés szemüvegét autóban, mivel baleset esetén a légzsák berobbanásakor a szemüveglencse szilánkjai akár perforáló szemsérülést is okozhatnak. Autóban lehetőleg műanyaglencsés szemüveget használjon!

Napszemüvegek esetén fontos ellenőrizni az ultraibolya fény szűrését, melyet a szemüveg szárába nyomtatott CE jelzés garantál.

Ne nézzen a napba szemüvegével, mert az még a legjobban szűrő lencsék használatával is retinakárosodást okozhat.

Ha a fentieket figyelembe véve használja szemüvegét, akkor hosszú élettartammal fogja meghálálni a gondoskodást!

**Tájékoztató vásárlói jogokról, garanciáról, és szavatosságról**

Az Ön által vásárolt látásjavító eszközre a jótállás ideje 1 év, és a jótálláson túl még egy év termékszavatosság van.

A jótállást a 2014. március 15.-én hatályba lépett új Polgári Törvénykönyv szabályozza.

A fogyasztó és vállalkozás közötti szerződés keretében eladott dolgokra vonatkozó szavatossági és jótállási igények intézésének eljárási szabályait a 19/2014. (IV. 29.) NGM rendelet írja elő.

**Szavatosság**

A (kellék)szavatosság az **eladó hibás teljesítésért való felelősségét** jelenti. Hibás a teljesítés, ha a termék – a teljesítés időpontjában – nem felel meg a jogszabályban, vagy a szerződésben meghatározott tulajdonságoknak. A teljesítés időpontja a termék fogyasztó részére történő átadása, amelyre rendszerint a vásárlás alkalmával kerül sor. Amennyiben az üzletben csupán megrendeljük a terméket a teljesítés időpontja a kiszállítás napjával esik egybe.

**Nem**áll fenn **hibás teljesítés**, ha a **termék hibái ismertek**, vagy azok számunkra **felismerhetőek voltak**.

Hibás teljesítésről **kizárólag visszterhes szerződés esetében** merülhet fel, ezért nem vonatkozik a szavatosság az ajándékba kapott termékre.

Hibás teljesítésnek minősül a **szakszerűtlen összeszerelés** is, ha a szerelésre a szerződés alapján kerül sor, és azt az eladó, vagy annak képviselője végzi el. Ha az összeszerelést magunk végeztük el, a szakszerűtlen összeszerelés szintén hibás teljesítésnek tekinthető, ha az a termékhez adott használati útmutató hibájára vezethető vissza.

**Hibás teljesítés miatt két lépcsőben, összesen négyféle szavatossági igény**t érvényesíthet.

**Az első lépcsőben**kérheti a termék**kijavítását vagy kicserélését**,amelyek közül – főszabály szerint – **választhat.** Nincs mód a választásra, ha a választott szavatossági igény teljesítése lehetetlen, vagy ha az a másik szavatossági igény teljesítésével összehasonlítva aránytalan többletköltséget eredményezne az eladónak. Csere esetén csakis olyan terméket köteles elfogadni, amely adottságai tulajdonságai tekintetében a korábbival azonos.

**Árleszállításra** és az **elállásra** (amelyek közül szintén választhat) akkor van lehetőség, ha a kijavításra vagy kicserélésre – a lehetetlenség vagy az aránytalanság miatt – nem volt joga, vagy azt az eladó nem vállalta vagy nem végezte el megfelelő határidőn belül, az ön számára okozott jelentős kényelmetlenség nélkül.

Az árleszállítás esetén a termék vételárából kell kiindulni, és azt olyan mértékkel kell csökkenteni, amely az elszenvedett érdeksérelem megfelelő kiegyenlítésére alkalmas. Elállás esetén a már teljesített szolgáltatások visszajárnak, vagyis az eladónak a termék visszavételével egyidejűleg a vételárat vissza kell adnia. Jelentéktelen hiba miatt azonban elállásnak nincs helye.

Sem kicserélés, sem elállás esetén **nem köteles a terméknek azt az értékcsökkenését megtéríteni, amely a rendeltetésszerű használat következménye**.

**Nem köteles elfogadni azt sem, ha az eladó a termék árának levásárlását ajánlja fel**, mivel ilyen szavatossági igényt nem ismernek a vonatkozó jogszabályok.

A kijavítást vagy kicserélést a fogyasztónak okozott jelentős kényelmetlenség nélkül kell elvégezni. Az**eladónak törekednie kell arra, hogy a kijavítást vagy kicserélést legfeljebb tizenöt napon belül elvégezze**.

Amennyiben az eladó a termék kijavítását megfelelő határidőre nem vállalja, vagy nem végzi el, a hibát az eladó költségére magunk is kijavíthatjuk vagy mással kijavíttathatjuk.

Fogyasztói szerződésben **semmis az a kikötés, amely a szavatossági jogoknak a törvényben meghatározott sorrendjétől az ön hátrányára tér el**.

**Fogyasztóként megilleti az a jog is, hogy a választott szavatossági igényéről másikra térjen át.**

**A teljesítés időpontjától számított kétéves elévülési határidő alatt érvényesítheti szavatossági igényeit.** Amennyiben a fogyasztói szerződés tárgya **használt termék**, az eladóval rövidebb határidőben is megállapodhat, de ennek is **legalább egy évnek kell lennie**.

Használt termék esetében szinte ugyanazok a szavatossági jogok érvényesíthetőek, mint új termékek vonatkozásában.  Tekintettel arra, hogy használt termék esetében nem lehetséges ugyanolyan tulajdonságú termék biztosítása, a csereigény teljesíthetetlennek minősül. Használt termék esetén tehát első körben javítás kérhető, s ha ennek az eladó nem tud, illetve nem képes eleget tenni, árleszállításra tarthat igényt, illetve elállhat a szerződéstől.

A**z elévülési időbe nem számít bele a kijavítási időnek az a része, amely alatt a terméket nem tudjuk rendeltetésszerűen használni**. A termékre vonatkozó szavatossági határidő tehát annyi nappal hosszabbodik meg, ahány nap a hiba közlésétől a kijavítás elvégzéséig eltelt.

Abban az esetben viszont, **amikor a termék vagy jelentősebb részének kijavítására, illetve kicserélésére kerül sor, az elévülési határidő újból kezdődik**.

Fogyasztói szerződés esetében a szavatossági jogok három év elteltével szűnnek meg, azonban egyes termékek esetében jogszabály ennél hosszabb határidőről is rendelkezik.

A hiba felfedezése után a körülmények által lehetővé tett legrövidebb időn belül köteles kifogását az eladóval közölni. Amennyiben a közléssel indokolatlanul késlekedik, az ebből eredő károk megtérítésére kötelezheti önt az eladó. A hiba felfedezésétől számított két hónapon belül közölt fogyasztói kifogást azonban kellő időben közöltnek kell tekinteni.

A fogyasztói szerződések esetében **a teljesítést követő hat hónapon belül felismert hiba esetén vélelmezni kell, hogy a hiba már a teljesítés időpontjában fennállt**, kivéve, ha e vélelem a hiba jellegével, vagy a termék természetével összeegyeztethetetlen.

**Az eladó csak akkor mentesül a szavatosság alól, ha a vélelmet megdönti, vagyis bizonyítja, hogy a termék hibája a fogyasztó részére történő átadást követően keletkezett.** Ennek alapján az eladó nem köteles például kifogásának helyt adni, ha megfelelően bizonyítja, hogy a termék a nem rendeltetésszerű használat folytán vált hibássá. A teljesítést követő hat hónap elteltével azonban a bizonyítási teher a fogyasztó oldalára kerül, vagyis vita esetén önnek kell bizonyítani, hogy a hiba már a teljesítés időpontjában fennállt.

**A szavatossági kötelezettség teljesítésével** és a szerződésszerű állapot megteremtésével **kapcsolatos költségek** – ideértve különösen az anyag-, munka- és továbbítási költségeket – **az eladót terhelik.**

Lehetősége van továbbá arra is, hogy szavatossági jogainak érvényesítésén kívül a hibás teljesítésből eredő **kárának megtérítését is követeljük az eladótól** a kártérítésre vonatkozó szabályok alapján.

**Jótállás**

Jótállás esetén **az eladó a termék mindazon hibája miatt helytállni köteles, amely a jótállás időtartamán belül merül fel. Mentesül azonban a felelősség alól, ha bizonyítja, hogy a hiba oka a teljesítést követően keletkezett.** Nem önnek kell tehát bizonyítania a hibás teljesítést, a jótállás alapján ugyanis az eladót terheli – amennyiben vitatja a fogyasztói kifogást – a bizonyítási kötelezettség. Az eladónak kell azt bizonyítania, hogy a hiba oka már a termék átadását követően lépett fel.

A törvény szerint **a jótállási jogok gyakorlásánál a szavatosságra vonatkozó szabályokat kell** – a megfelelő eltérésekkel –**alkalmazni**:

* Jótállás esetén ugyanazokat az igényeket (kijavítás, kicserélés, árleszállítás, elállás), ugyanazokkal a feltételekkel (például sorrendiség elve) érvényesítheti, mint szavatosság esetén.
* A jótállás időtartama is meghosszabbodik a kijavítás idejével, a termék vagy jelentősebb részének kicserélése, illetve kijavítása esetén pedig a jótállás időtartama újból kezdődik.
* Jótállás esetén sem köteles megtéríteni a termék természetes amortizációját. Az eladónak kell viselnie továbbá azokat a költségeket, amelyek a jótállási igény érvényesítésével kapcsolatban adódtak.

A jótállás – eltérően a szavatosságtól – **nem minden termék esetében áll fenn**. Jótállás ugyanis csak arra a termékre vonatkozik, amelyre azt [jogszabály](http://www.complex.hu/jr/gen/hjegy_doc.cgi?docid=A0300151.KOR)előírja, vagy amelyre nézve szerződés vagy reklám ilyen tartalmú kötelezettségvállalást tartalmaz (önkéntes jótállás). Előfordulhat az is, hogy egy termék esetében egyaránt fennáll szavatosság, kötelező, illetve önkéntes jótállás is.

**Önkéntes jótállásában** az eladó vagy gyártó a kötelező jótállásnál **kedvezőbb feltételeket** (például hosszabb jótállási idő vállalása, illetve olyan termékek esetében is jótállás biztosítása, amelyekre nem vonatkozik kötelező jótállás) **is megállapíthat.**

A**kötelező jótállás jogszabályon alapul**. Ilyen jogszabály az egyes tartós fogyasztási cikkekre vonatkozó kötelező jótállásról szóló [**151/2003. (IX. 22.) Korm. rendelet**](http://www.complex.hu/jr/gen/hjegy_doc.cgi?docid=A0300151.KOR)is, amely az új tartós fogyasztási cikkek vonatkozásában rendel el kötelező jótállást. **Ez alapján a kötelező jótállás időtartama egy év**, amelyet a vásárlás napjától, illetve az üzembe helyezéstől – amennyiben azt az eladó vagy képviselője végezte el – kell számítani.

**A látásjavító eszközözök, napszemüvegek és optikai eszközök tartós fogyasztási cikkek, amennyiben áruk meghaladja a 10 000Ft-ot**

**A Korm. rendelet alapján**az alábbi **kedvezmények illetnek meg** Önt az igényérvényesítés során:

* Amennyiben az eladó a jótállási jegyen szervizt is megadott, kijavítás iránti igényét közvetlenül ennek helyén is érvényesítheti.
* Amennyiben **három munkanapon belül érvényesíti csereigényét**, az eladó nem hivatkozhat az aránytalanságra, hanem köteles a terméket kicserélni, feltéve, hogy a meghibásodás a rendeltetésszerű használatot akadályozza.
* A kijavítás során a termékbe kizárólag új alkatrész kerülhet beépítésre.

Fogyasztói szerződés esetén **a szavatosság**, vagy **jogszabályon alapuló (kötelező) jótállás** keretében érvényesített kifogás intézése során **az eladó kifogásunkról**[**jegyzőkönyvet**](http://www.nfh.hu/magyar/hasznos/vall_szep_fiatal/vallalkozas/vall_letolt/letolt_egyeb2.html)**köteles felvenni, amelynek másolatát át kell adnia.**

**Az igényérvényesítés során a fogyasztói szerződés megkötését bizonyítottnak kell tekinteni, ha bemutatjuk az ellenérték megfizetését igazoló bizonylatot.**

**Panaszkezelés**

Panaszait és javaslatait az üzletünkben található hitelesített vásárlók könyvébe jegyezheti be. Bejegyzései **írásbeli fogyasztói panasznak minősülnek, melyet** harminc napon belül írásban megválaszolunk.

Panasz esetén a következő szervezetekhez fordulhat:

Budapest Főváros XIV. Kerület Zuglói Polgármesteri Hivatal, 1145 Budapest, Pétervárad u. 2.

Budapesti Békéltető Testület, 1016 Budapest, Krisztina krt. 99. III. em. 310, e-mail: bekelteto.testulet@bkik.hu, telefon: 06 (1) 488 21 31

**Jótállási Jegy**

Tájékoztatjuk Önt, hogy jelen jótállási jegy a törvényből eredő fogyasztói jogait nem érinti!

**Forgalmazó:**

**Optikacenter Világ Kft**

**Székhely és levelezési cím: 1102 Budapest Kőrősi Csoma Sándor út 40**

**Ügyfélszolgálat: Kőrösi Csoma Sándor út 40.**

**Telefonszáma: 06-30/302-3873**

**E-mail cím: info@optikacenter.hu**

**Bejegyző bíróság megnevezése:**

**Adószám: 24880002-2-42**